### Beslutningstema

I denne sag skal besluttes, om Tønder Kommune skal udbyde en erhvervsgrund til salg i offentligt udbud, under hvilke vilkår og til hvilken mindstepris.

### Historik

I 2017 erhvervede Tønder Kommune matr. 115 Tved, Tønder ved en jordfordeling (det var tidligere legatjord).

### Sagsfremstilling

Tønder Kommune ejer matr. 115 Tved under Tønder. Det er i dag landbrugsjord, der er forpagtet ud.

Arealet er 3.464 m² og er omfattet af lokalplannr. 092-620 Butiks- og erhvervsområder ved [adresse] m.fl., Tønder. Ifølge lokalplanen, delområde III, må grunden anvendes til butikker for pladskrævende varegrupper, showrooms, engroshandel og lign.

Det ligger centralt i Tønder ud til [adresse].

Der er pålagt arealet en vejbyggelinje på 17,5 m målt fra vejmidten af [adresse], og på den sydlige del af grunden (også ud mod Ndr. Landevej) ligger en naturgas transmissionsledning. Seks meter på hver side af ledningen må der ikke placeres bebyggelse med opholdsmuligheder for mennesker. Dette gør, at de ca. første 20 m af arealet ud mod [adresse] ikke kan bebygges.

Arealet skal jf. udbudsbekendtgørelsen sælges til markedsprisen. Erhvervsjorden, der ligger vest for matr. 115 Tved - matr. 653a Tved - er til salg til en mindstepris på 111 kr. pr. m² inkl. moms. Det ligger også ud mod [adresse], og de første m² ud mod [adresse] må heller ikke bebygges. Det vurderes derfor, at markedsprisen for matr. 115 Tved er 111 kr. pr. m². Selvom det er Ellen Knudsen ud mod [adresse] foreslås, at hele arealet sælges til samme pris, da en eventuel køber også skal betale for det areal mod syd, der ikke kan bebygges. Arealet, der er solgt til nabovirksomheden, er solgt på de samme vilkår.

Forvaltningen har ingen køber til arealet. Planen er at få det i udbud, så det fremadrettet er til salg. Ifølge udbudsbekendtgørelsen skal arealet udbydes offentligt til salg. Hvis arealet ikke bliver solgt i udbudsperioden, vil det efterfølgende ligge til salg, som alt andet erhvervsjord Tønder Kommune udbyder til salg på [adresse] hjemmeside. Det er Tønder Kommunes generelle salgsvilkår for salg af erhvervsgrunde, der vil gælde for salg af arealet.

### Økonomi

Et salg vil give en indtægt på 384.504 kr. inkl. moms - 307.603 kr. ekskl. moms.

### Lovgrundlag

Udbudsbekendtgørelsen, Planloven, Den Kommunale Styrelseslov §68, stk. 1 og Kommunalfuldmagtsreglerne.

### Direktionen indstiller,

at 3.464 m² af matr. 115 Tved, Tønder udbydes til salg i 4 uger til en mindstepris på 111 kr. pr. m² inkl. moms, og

at indstillingen videresendes til Kommunalbestyrelsen.

Beslutning fra Økonomiudvalget, 20. april 2023, pkt. 18:

Indstillingen anbefales.

Ragnar Steffensen deltog ikke i mødet.

### Beslutning

Indstillingen godkendt.